Pipilo

Pipilo estas genro de birdoj de la familio de Emberizedoj, kiu enhavas ankaŭ la emberizojn, la aremonojn, la junkulojn. Ne konfuzu kun la genro Pipileo aŭ Jakutingoj de Kracedoj. 

Pipiloj tipe havas pli longajn vostojn ol aliaj emberizedoj. Plej parto de specioj tendencas eviti homojn kaj tiele ili ne estas tiom konataj, kvankam la Ruĝokula pipilo P. erythrophthalmus estas pli kuraĝa kaj same pli kolora. Tiu speciu, kaj iome aliaj, povas esti vidataj en urbaj parkoj kaj ĝardenoj.

Estis ĵuse konsiderinda polemiko pri la taksonomio de la pipiloj. Oni identigis du specigrupojn, nome la ruĝecflanka (kun Pipilo erythrophthalmus, P. maculatus, P. socorroensis, P. ocai kaj P. chlorurus), kaj la bruna pipilaro (kun Pipilo crissalis, P. fuscus, P. aberti kaj P. albicollis). La distingo de specioj ene de tiuj estas necerta kaj diversaj opinioj diverĝis dum la jaroj. Modernaj fakuloj distingas ĉiujn kvar speciojn en la bruna pipilaro, kvankam P. fuscus kaj P. crissalis estis iam traktataj kiel ununura specio. Hibridoj oftas inter kelkaj specioj, ĉefe inter la meksikaj rasoj de P. maculatus ("Olivdorsa pipilo", P. maculatus macronyx) kaj P. ocai.

Ĝi enhavas naŭ speciojn.

Specilisto:
 Verdavosta pipilo, Pipilo chlorurus,
 Kolumpipilo, Pipilo ocai,

"Ruĝecflanka pipilo" - malnova nomo, nun disigita en du speciojn:
Ruĝokula pipilo, Pipilo erythrophthalmus kaj
Makulpipilo, Pipilo maculatus kiu enhavas la subspecion de
Olivdorsa pipilo, Pipilo maculatus macronyx,

 Sokora pipilo, Pipilo socorroensis,

 "Bruna pipilo" - malnova nomo, nun disigita en du speciojn:
Kalifornia pipilo, Pipilo crissalis kaj
Kanjona pipilo, Pipilo fuscus,

 Aberta pipilo,  Pipilo aberti,
 Blankagorĝa pipilo, Pipilo albicollis

 Referencoj 
 Zink, R. M., & Dittmann, D. L. (1991). Evolution of brown towhees - mitochondrial-DNA evidence.  Condor 93: 98-105.

 Eksteraj ligiloj 
Filmetoj, fotoj kaj sonoj de pipiloj  ĉe Internet Bird Collection

Kategorio:Paseroformaj
Kategorio:Emberizedoj
Kategorio:Emberizedoj (scienca nomo)
Kategorio:Birdoj de Ameriko